**Motivációs levél**

**Tisztelt Pályázó!**

Az „Fiatalok esély és otthonteremtése Nagyatádon” című, EFOP-1.2.11-16-2017-00034 azonosító számú projekt keretében meghirdetett **Önkormányzati lakáspályázat fiataloknak** című felhívás alapján a benyújtandó pályázati dokumentáció része az Ön által elkészített **Motivációs levél.** Kérjük átgondoltan készítse el ezt a pályázati mellékletet, mivel ez a szakmai értékelés egyik kiinduló dokumentuma.

E dokumentum két részből áll:[[1]](#footnote-1)

1. Az első rész a **Motivációs levél**.

Ebben a részben rövid szövegben foglalva írja le az értékelők számára, hogy milyen céljai és tervei vannak, melyek miatt kötődik Nagyatád városhoz. E szöveges részből ki kell derülnie, miért akar itt élni, milyen időtávra tudja tervezni az életvitelszerű tartózkodást a városban. Ebben a részben az alábbiakra mindenképpen térjen ki:

* Mutassa be meglévő élet és lakhatási körülményeit
* Családi állapota (egyedülálló, családos, kiskorú gyermekek száma)
* Együttköltözők rövid bemutatása
* Iskolai végzettség (mutassa be, milyen képesítéssel, diplomával rendelkezik, amennyiben még tanulmányait folytatja, mutassa be, mikorra várható a képesítés, diploma megszerzése, illetve a városban megjelenő munkaerő szükséglet szempontjából mely nevesített hiányszakmával rendelkezik)
* Munkahely (mely nagyatádi cégnél, szervezetnél áll alkalmazásban, vagy tervezi az elhelyezkedést, vagy vállalkozást működtet)
1. A második rész az **Önkéntességi terv**

Amennyiben a pályázati adatlapon választotta a saját ötlet alapján történő közösségi önkéntes tevékenység megvalósítását, úgy ebben a részben szövegesen mutassa be a tervezett saját innovatív, egyedi önkéntességi tevékenységét. Ennek során vegye figyelembe, hogy elsősorban olyan ötleteket várunk melyek a város közösségi tevékenységeit eddig hiányzó elemekkel gazdagítják, kiemelten a helyi ifjúsági közösségi élet fejlődéséhez, sokszínűséghez járulnak hozzá. (ha az adatlapon nem jelölte saját ötlet megvalósítását, úgy ez a rész pályázata szempontjából nem releváns)

**E dokumentum maximális terjedelme 2-3 db A/4 oldal**. A javasolt betűméret: 10.

Kérjük az elkészített Motivációs levelet oldalszámozza, lássa el dátummal és írja alá, ezek hiányában a dokumentum hiánypótlásra kerül.

1. A tájékoztató szöveg a benyújtandó dokumentumból törlendő. [↑](#footnote-ref-1)